Smernica Rady
z 8. júla 1985,
ktorou sa mení a dopĺňa smernica 69/169/EHS o harmonizácii ustanovení stanovených zákonom, iným právnym predpisom alebo správnym opatrením týkajúca sa oslobodenia od dane z obratu a spotrebnej dane na dovozy v medzinárodnom cestovnom ruchu
(85/348/EHS)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na články 99 a 100,
so zreteľom na návrh Komisie [1],
so zreteľom na stanovisko Európskeho parlamentu [2],
so zreteľom na stanovisko Hospodárskeho a sociálneho výboru [3],
keďže je dôležité, aby sa uľahčilo cestovanie a turistický ruch v spoločenstve, a aby sa v tomto smere zmiernili kontroly osôb na hraniciach, v záujme toho, aby mohli občania presnejšie oceniť pozitívne účinky existencie spoločenstva; keďže, majúc toto na mysli, je potrebné zvýšiť limit oslobodenia od dane z obratu a spotrebnej dane, hodnotu ktorého určuje smernica 69/169/EHS [4], ktorá bola naposledy doplnená smernicou 84/231/EHS [5]; keďže by sa taktiež mal zvýšiť limit daňového oslobodenia, ktorý sa môže uplatňovať na osoby mladšie ako 15 rokov;
keďže kvantitatívne limity uvedené v článkoch 4 (l) d) a e) smernice 69/169/EHS, pokiaľ ide o kávu a čaj, vedú k zavedeniu ďalších formalít na hraniciach; keďže akékoľvek uvalené dane môžu priniesť malý daňový príjem; keďže by bolo potrebné prijať opatrenia na zvýšenie týchto kvantitatívnych limitov pri cestovaní medzi členskými štátmi;
keďže by sa malo podporovať uvádzanie vín vyrobených v spoločenstve na trh; keďže zvýšenie množstiev vína, ktoré možno dovážať bez cla pravdepodobne prispeje k tomuto cieľu;
keďže tafia, saké a iné podobné nápoje je možné považovať za nápoje s obsahom alkoholu nie vyšším ako obj. 22. %, pre ktoré platí v súčasnosti bezcolný limit; keďže zoznam nápojov, na ktoré sa vzťahuje tento limit by bolo preto potrebné rozšíriť;
keďže by malo byť špeciálne uvedené, že limit na množstvo alkoholických nápojov, ktoré môžu byť oslobodené od dane, sa uplatňuje a fortiori na čistý alkohol;
keďže by bolo potrebné každé dva roky upravovať čiastky výnimiek a povolené úľavy, aby sa zachovali ich pravé hodnoty;
keďže, ak dôjde úpravou výnimky spoločenstva k zníženiu hodnoty výnimky v národnej mene členského štátu, dotyčný členský štát by mal mať možnosť zachovať čiastku v národnej mene, ktorá existovala pred takou úpravou;
keďže daňový systém, ktorý platí v súčasnosti v Dánsku, Grécku a v Írsku, zatiaľ neoprávňuje uplatňovať v celistvosti daňovú úľavu, poskytovanú cestujúcim prichádzajúcim z iných členských štátov, majúc na pamäti ekonomické dôsledky, ktoré by to mohlo spôsobiť;
keďže tieto štáty sú preto oprávnené na poskytnutie úľavy zo smernice 69/169/EHS, pokiaľ ide o jednotkovú hodnotu tovarov dovážaných bez cla; keďže okrem toho, Dánske kráľovstvo by malo byť oprávnené uplatňovať kvantitatívny limit na destilované vína;
keďže smernica 84/231/EHS oprávňuje Dánske kráľovstvo na úľavy zo smernice 69/169/EHS, pokiaľ ide o dovoz určitých výrobkov cestujúcimi, ktorí majú trvalý pobyt v Dánsku, po pobyte v inej krajine kratšom ako 48 hodín;
keďže daňový systém, ktorý platí v súčasnosti v Dánsku, nepovoľuje akékoľvek obmedzenia na uplatňovanie tohto pravidla ku dňu 31. decembra 1985, bez rizika hospodárskych dôsledkov; keďže preto by malo byť jeho uplatňovanie predĺžené do 31. decembra 1987.
PRIJALA TÚTO SMERNICU:
Článok 1
Smernica 69/169/EHSsa týmto mení a dopĺňa takto:
1. V článku 2:
a) v odseku 1 sa "od l. júla 1984, 280 ECU" nahrádza textom "350 ECU";
b) v odseku 2 sa "do 60 ECU" nahrádza textom "do 90 ECU";
c) nasledujúci odsek sa dopĺňa:
"6. Každé dva roky, a po prvý krát 31. októbra 1987 najneskôr, Rada konajúca v súlade s postupom uvedeným v Zmluve o tomto bode, upraví čiastky výnimiek uvedených v odsekoch 1 a 2, aby sa zachovala pravá hodnota."
2. V článku 4 (1) je tabuľka nahradená týmto:
| I Cesta medzi | tretími krajinami a spoločenstvom II Cesta medzi členskými štátmi |
a/Tabakové výrobky:
cigarety alebo | 200 | 300 |
cigarilly /cigary s maximálnou hmotnosťou 3 g jednej/ | 100 | 150 |
alebo | | |
cigary alebo | 50 | 75 |
fajčiarsky tabak | 250 g | 400 g |
b/Alkohol a alkoholické nápoje:
-destilované nápoje a lieh s obsahom alkoholu vyšším ako obj. 22. %; nedenaturovaný etylalkohol obj. 80 % a viac | celkom 1 liter | celkom 1,5 litra |
alebo destilované nápoje a lieh, a aperitívy na báze vína alebo alkoholu, tafia, saké alebo podobné nápoje s obsahom alkoholu nie vyšším ako obj. 22 %, šumivé vína, obohacované vína a | celkom 2 litre | celkom 3 litre |
-obyčajné vína | celkom 2 litre | celkom 5 litrov |
c/Parfumyobj. | 50 g | 75 g |
a | | |
toaletné vody | ¼ litra | 3/8 litra |
d/Káva | 500 g | 1000 g |
alebo | | |
kávové extrakty a esencie | 200 g | 400 g |
e/Čaj | 100 g | 200 g |
alebo | | |
čajové extrakty a esencie | 40 g | 80 g |
3. V článku 6 (4) b) je doplnené nasledujúce:
"dokazujúce, že daň z obratu sa uplatnila alebo bude uplatnená".
4. Na konci článku 7 (4) je pridané nasledujúce:
"alebo na zníženie tejto výnimky".
5. K článku 7a je doplnený nasledujúci pododsek:
"Členské štáty majú možnosť neuvaliť daň z obratu alebo spotrebnú daň na dovoz tovarov cestujúcimi, ak sa čiastka dane, ktorá by sa mala uplatniť, rovná alebo je menšia ako 5 ECU."
6. Pridané sú nasledujúce články:
"Článok 7b
1. Ako výnimka z článku 2 (1):
a) Dánske kráľovstvo a Grécka republika sú oprávnené vyňať z výnimky tovary, ktorých jednotková hodnota je vyššia ako 280 ECU;
b) Írsko je oprávnené vyňať z výnimky tovary, ktorých jednotková hodnota je vyššia ako 77 ECU.
2. Ako výnimka z článku 2 (2) je Írsko oprávnené vyňať z výnimky tovary, ktorých jednotková hodnota je vyššia ako 77 ECU.
3. Počas celého obdobia, kedy sa uplatňujú výnimky uvedené v odseku 1 ostatné členské štáty musia prijať opatrenia potrebné na to, aby umožnili odpustenie dane, podľa postupov uvedených v článku 6, uskutočnené na tovary dovážané do Dánska, do Grécka a do Írska, ktoré sú vyňaté z výnimky v týchto krajinách.
4. Každé dva roky, a po prvý krát 31. októbra 1987 najneskôr, Rada, konajúc v súlade s postupmi uvedenými v Zmluve pre tento bod, sa upravia čiastky výnimiek uvedených v odstavcoch 1 a 2, aby sa zachovala ich pravá hodnota.
Článok 7c
1. Ako výnimka z článku 4 (1) je Dánske kráľovstvo oprávnené:
a) uplatňovať na obyčajné vína, v obchode medzi členskými štátmi, limit štyri litre;
b) pokiaľ ide o výnimku na dovoz tovarov uvedených nižšie, uplatňovať nasledujúce kvantitatívne limity, kde také tovary dovážajú cestujúci s trvalým pobytom v Dánsku, po pobyte v inej krajine:
- do 31. decembra 1987, po pobyte kratšom ako 48 hodín,
- od l. januára 1988 do 31. decembra 1989, po pobyte kratšom ako 24 hodín:
| od 1. januára 1985 do 31. decembra 1986 | od 1. januára 1987 do 31. decembra 1987 | od 1. januára 1988 do 31. decembra 1988 | od 1. januára 1989 do 31. decembra 1989 |
Cigarety | 60 | 140 | 200 | 240 |
alebo | | | | |
fajčiarsky tabak, v ktorom majú čiastočky tabaku šírku menej ako 1,5 mm (jemný rez) | 100 g | 200 g | 250 g | 300 g |
Destilované nápoje a lieh s obsahom alkoholu vyšším ako obj. 22 % | nula | 0,35 | 0,35 | 0,7 |
2. Týmto sa ruší smernica 84/231/EHS od 30. decembra 1985."
Článok 2
1. Členské štáty zavedú opatrenia potrebné na to, aby sa dosiahol súlad s touto smernicou od 1. októbra 1985.
2. Členské štáty informujú Komisiu o ustanoveniach, ktoré prijali na realizáciu tejto smernice.
Článok 3
Táto smernica je adresovaná členským štátom.
V Bruseli 8. júla 1985